Na temelju članka 104. stavka 1. i stavka 4. Zakona o komunalnom gospodarstvu („Narodne novine“ broj 68/18, 110/18 i 32/20) i članka 34. Statuta Općine Viškovo („Službene novine Općine Viškovo“ broj 03/18, 2/20 i 4/21) Općinsko vijeće Općine Viškovo na \_\_. sjednici održanoj dana \_\_. \_\_\_\_ 2022. godine, donosi

**ODLUKU**

**o I. izmjenama i dopunama Odluke o komunalnom redu**

Članak 1.

U Odluci o komunalnom redu („Službene novine Općine Viškovo“ broj 14/19 – u daljnjem tekstu: Odluka) u članku 2., stavku 1. iza podstavka 2. dodaje se novi podstavak koji glasi: „- mjerama za osiguranje mogućnosti korištenja površina javne namjene na način koji omogućava kretanje osoba s posebnim potrebama,“.

Dosadašnji podstavci 3., 4., 5., 6., 7., 8. i 9. postaju podstavci 4.,5.,6., 7., 8., 9. i 10.

Članak 2.

U članku 51. Odluke, iza stavka 4. dodaje se stavak 5. koji glasi:

„(5) Iznimno od stavka 2. ovog članka dozvoljeno je lijepiti i postaviti plakate, oglase i promidžbeni materijal na čekaonicama javnog gradskog prijevoza pod uvjetima i na način predviđen općim aktom Općine kojim se uređuje privremeno korištenje javnih površina, zemljišta, objekata, uređaja i prostora u vlasništvu i na upravljanju Općine Viškovo u svrhu političkog djelovanja i izborne promidžbe.“ .

Članak 3.

Iza članka 69. Odluke, dodaje se nova glava IX. i članak 69.a koji glase: „IX. MJERE ZA OSIGURANJE MOGUĆNOSTI KORIŠTENJA POVRŠINA JAVNE NAMJENE NA NAČIN KOJI OMOGUĆAVA KRETANJE OSOBA S POSEBNIM POTREBAMA

Članak 69.a

Komunikacija na površinama javne namjene, a naročito na javnoprometnim površinama mora biti izvedena na način da se omogući pristup osobama s posebnim potrebama, odnosno na način da sukladno pozitivnim propisima budu uklonjene arhitektonske barijere.

Na svim parkiralištima mora biti osiguran dovoljan broj parkirnih mjesta za osobe s invaliditetom sukladno pozitivnim zakonskim propisima.

Uređaji javne namjene moraju biti, ako je to moguće, postavljeni na način da ih mogu koristiti osobe s posebnim potrebama.“.

Dosadašnje glave IX., X. i XI. Odluke postaju glave X., XI. i XII. Odluke.

Članak 4.

Ova Odluka stupa na snagu osmoga dana od dana objave u "Službenim novinama Općine Viškovo".

KLASA: \_\_\_\_\_\_\_\_\_\_\_\_\_\_\_\_\_\_

URBROJ: \_\_\_\_\_\_\_\_\_\_\_\_\_\_\_\_\_\_\_\_

Viškovo, \_.\_\_\_\_\_ 2022. godine

OPĆINSKO VIJEĆE OPĆINE VIŠKOVO

Predsjednik Općinskog vijeća:

Bojan Kurelić

**Obrazloženje**
Odluke o I. izmjenama i dopunama Odluke o komunalnom redu

Općinsko vijeće Općine Viškovo je na 28. sjednici održanoj 30. srpnja 2019. godine donijelo Odluku o komunalnom redu, a koja je objavljena u Službenim novinama Općine Viškovo broj 14/19.

Prema odredbi članka 104. Zakona o komunalnom gospodarstvu („Narodne novine“ broj 68/18, 110/18, 32/20) Odlukom predstavničkog tijela mora se osigurati mogućnost korištenja površina javne namjene na način koji omogućava kretanje osoba s posebnim potrebama.

Državni ured za reviziju je po obavljenoj reviziji učinkovitosti upravljanja komunalnom infrastrukturom u jedinicama lokalne samouprave na području PGŽ dana 4. studenog 2021. godine dostavio Izvješće o obavljenoj reviziji u kojem je naložio Općini Viškovo Odlukom o komunalnom redu osigurati mogućnost korištenja površina javne namjene na način koji omogućava kretanje osoba s posebnim potrebama, pa stoga prednje navedena izmjena i dopuna Odluke o komunalnom redu predstavlja usklađenje sa zakonskim odredbama i nalazom revizije.

Nadalje, uvedena mogućnost postavljanja i lijepljenja plakata, oglasa i promidžbenog materijala na čekaonicama javnog gradskog prijevoza u svrhu političkog djelovanja i izborne promidžbe predstavlja usklađenje s općim aktom Općine kojim se uređuje privremeno korištenje javnih površina, zemljišta, objekata, uređaja i prostora u vlasništvu i na upravljanju Općine Viškovo u svrhu političkog djelovanja i izborne promidžbe.

S obzirom na prednje iznijeto predlaže se donošenje Odluke o I. izmjenama i dopunama Odluke o komunalnom redu.

 Općinska načelnica

 Sanja Udović, dipl. oec. v.r